JAS ต่อสัญญา 3BB เพิ่มอีก 6 ปี-นลท.ผิดหวังปันผลน้อยฉุดหุ้นร่วง 3%
JAS ต่อสัญญา 3BB เพิ่มอีก 6 ปี-นลท.ผิดหวังปันผลน้อยฉุดหุ้นร่วง 3%
24 ต.ค. 2560

นายพิชญ์ โพธารามิก ประธานเจ้าหน้าที่บริหาร บริษัท จัสมิน อินเตอร์เนชั่นแนล จำกัด (มหาชน) หรือ JAS เปิดเผยว่า บมจ.ทริปเปิลที บรอดแบนด์ (TTTB) หรือ 3BB ได้รับการขยายอายุใบอนุญาตประกอบกิจการโทรคมนาคมแบบที่สาม จากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เป็นระยะเวลา 15 ปี สิ้นสุดวันที่ 29 ม.ค.75 จากเดิมสิ้นสุดวันที่ 22 ก.พ.69 ทำให้ TTTB สามารถทำธุรกิจต่อเนื่องได้อีกเป็นระยะเวลายาวนาน ซึ่งจะเป็นผลให้กำไรของบริษัทเพิ่มขึ้น
ทั้งนี้ ในปี 59 ลูกค้าที่ใช้บริการของ 3BB มีจำนวนเพิ่มขึ้นสุทธิ จำนวน 432,394 ราย เมื่อเทียบกับปี 58 ซึ่งจำนวนลูกค้าที่เพิ่มขึ้นสุทธิอยู่ที่ 343
ด้านราคาหุ้น JAS ณ เวลา 15.29 น. อยู่ที่ระดับ 9.25 บาท ลบ 0.25 บาท หรือ 2.63% ด้วยมูลค่าซื้อขาย 1.94 พันล้านบาท คาดนักลงทุนผิดหวังปันผลน้อยจึงขายหุ้นออกมาดังกล่าว
ทั้งนี้บริษัทประกาศจ่ายปันผลจากกำไรสะสมเป็นเงินสดในอัตราการ 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 มี.ค. 2560 ทั้งนี้ กำหนดจ่ายเงินปันผลในวันที่ 25 พ.ค.2560
นางสาวจิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส ระบุว่า ราคาหุ้น JAS เปิดตลาดบ่ายวันนี้ (20 ก.พ.) อาจมีการปรับตัวลดลงแต่ไม่มากนัก หลังกำไรสุทธิปี 59 ปรับตัวลดลง แต่เนื่องจากว่ากำไรสุทธิปี 58 ที่มีอยู่ 1.57 หมื่นล้านบาทนั้นรวมกับกำไรพิเศษจากการขายสินทรัพย์เข้ากองทุน ซึ่งหากกำไรสุทธิในปี 58 ไม่รวมกำไรพิเศษก็จะอยู่ที่ประมาณ 2 พันล้านบาท ซึ่งถือว่ามีกำไรสุทธิน้อยกว่าปี 59 ประมาณ 1 พันล้านบาท
นอกจากนี้ยังมีกรณีการจ่ายปันผล ซึ่งประกาศออกมาที่ 0.25 บาทต่อหุ้น คิดเป็น Dividend yield 2.6% ถือว่าน้อยกว่าที่ตลาดและนักลงทุนคาดการณ์เอาไว้ก่อนหน้านี้ จึงอาจจะมีแรงขายออกมาบ้าง หลังจากผิดหวังประเด็นดังกล่าว
นายรณกฤต สารินวงศ์ กรรมการผู้จัดการฝ่ายวิจัยหลักทรัพย์ บริษัทหลักทรัพย์ เออีซี จำกัด (มหาชน) เปิดเผยว่า ราคาหุ้น JAS ปรับตัวลดลงหลังจากประกาศผลประกอบการประจำปี 59 มีกำไรลดลงมาที่ 3 พันลบ. ซึ่งใกล้เคียงกับผลประกอบการในไตรมาสที่ผ่านมา จึงถือว่ายังไม่มีปัจจัยเด่น ส่วนราคาในปัจจุบันเมื่อเทียบกับราคาพื้นฐานนั้นถือว่าราคาเต็มมูลค่าแล้ว จึงยังไม่แนะนำให้เข้าซื้อ JAS ในเวลานี้